OpenLLM-France/wikimedia huggingface dataset:
# Icadyptes salasi

Icadyptes salasi és un pingüí gegant extint de l'Eocè superior del Perú, de fa 36 milions d'anys. Feia uns 150 cm d'altura i va ser trobat en les costes desèrtiques d'Ica, regió al sud del país. Els fòssils de l'Icadyptes salasi i el Perudyptes devriesi foren descoberts en 2005 per un equip de paleontòlegs peruans.

## Denominació

Ica per la regió on el fòssil va ser oposat, dyptes que en grec significa nedador i salasi en honor del reconegut paleontòleg peruà Rodolfo Sales.

## Referències

* ↑ Clarke, Julia A. «Paleogene equatorial penguins challenge the proposed relationship between biogeography, diversity, and Cenozoic climate change» (en anglès). Proceedings of the National Academy of Sciences of the United States of America (PNAS), 104, 28, 29-06-2007. Arxivat de l'original el 20 de gener 2016. DOI: 10.1073/pnas.0611099104 [Consulta: 12 novembre 2022].
* ↑ Tristán, Rosa M. «Pingüinos gigantes prehistóricos» (en castellà). El Mundo. Mundinteractivos - UNEDISA [Madrid], 26-06-2007 [Consulta: 12 novembre 2022].
# Mebon oriental

Mebon oriental (en khmer ប្រាសាទមេបុណ្យខាងកើត) és un temple del segle X situat a Angkor (Cambodja). Va ser construït durant el regnat del rei Rajendravarman II i s'erigeix sobre una illa artificial al centre del dipòsit, actualment sec, Baray Oriental.$^{:73–75}$$^{:116}$ Forma part del complex arqueològic d'Angkor, declarat Patrimoni de la Humanitat per la UNESCO.
El Mebon va ser dedicat al déu hindú Shiva i honra als pares del rei. La ubicació del temple reflecteix la preocupació dels arquitectes jmer amb l'orientació i els eixos cardinals. El temple va ser construït en un eix nord-sud amb el temple estatal de Rajendravarman II, Pre Rup, situat a uns 1.200 metres cap al sud als afores del baray. El Mebon també es troba en un eix est-oest amb el temple de Phimeanakas, una altra creació aixecada durant regnat de Rajendravarman II, situat a uns 6.800 metres cap a l'oest.
La construcció es va culminar el 953 dC seguint l'estil general de Pre Rup. Compta amb dos murs exteriors i tres nivells. S'usaren tota la gamma de materials de llarga durada propis de la construcció jemer: gres, maó, laterita i estuc. Hi ha una torre central en una plataforma quadrada a la part superior, envoltada per quatre torres més petites en les cantonades de la plataforma. Les torres són de maó i es poden observar forats que servien per ancorar l'estuc.
L'escultura en el Mebon oriental és variada i excepcional, i presenta elefants de dos metres d'altura a les cantonades del primer i segon nivell. Entre les escenes religioses destaquen les del déu Indra damunt del seu elefant Airavata, de tres caps, i Shiva sobre la seva muntura, un bou sagrat Nandi. La talla en llindes és particularment elegant.
* Porta principal
* Elefant guardià
* Escultura d'elefant
* Lower terrace with elephant sculpture
* Llinda mostrant Indra a Airavata
* Detall
* Escales d'accés al temple principal
* Temple central
* Interior del temple

## Referències

* ↑ Higham, C., 2001, The Civilization of Angkor, London: Weidenfeld & Nicolson, ISBN 9781842125847
* ↑ Coedès, George. Walter F. Vella. The Indianized States of Southeast Asia. University of Hawaii Press, 1968. ISBN 978-0-8248-0368-1.

## Bibliografia

* Freeman, Michael and Jacques, Claude. Ancient Angkor. River Books, 1999. ISBN 0-8348-0426-3.
* Rooney, Dawn. Angkor. Airphoto International Ltd. 2002.
# Ramon Vega

Ramon Vega (Olten, 14 de juny de 1971) és un exfutbolista suís de la dècada de 1990.
Fou 23 cops internacional amb la selecció suïssa.
Pel que fa a clubs, defensà els colors de Grasshoppers, Cagliari Calcio, Tottenham Hotspur FC, Celtic FC, Watford FC i Créteil.

## Palmarès
### Grasshoppers

* Lliga suïssa de futbol: 1990-91, 1994-95, 1995-96]
* Copa suïssa de futbol: 1993-94

### Tottenham

* Football League Cup: 1998-99

### Celtic

* Scottish Premier League: 2000-01
* Scottish Cup: 2000-01
* Scottish League Cup: 2000-01

## Referències

* ↑ «England's track record». BBC Sport, 27-05-2004.
* ↑ «Perfil a hugmansfootballers.com». Arxivat de l'original el 2018-10-28. [Consulta: 28 octubre 2018].
* ↑ «Were you there ...?». BBC Sport, 15-02-2007.
* ↑ «Graham blocks transfer plunge». BBC Sport, 21-09-2000.
* ↑ «Vega rejects Celtic's overtures». BBC Sport, 23-08-2000.
* ↑ «Watford release Vega». BBC Sport, 18-06-2002.
* ↑ Ramon Vega a National-Football-Teams.com (anglès)
# Driant (fill de Licurg)

* No s'ha de confondre amb Driant.
Driant (en grec antic Δρύας, gen. Δρύαντος), és un personatge de la mitologia grega, fill de Licurg, rei de Tràcia.
Licurg ja és esmentat a la Ilíada com a exemple dels càstigs que esperen a qui desafii els déus. Quan Dionís va voler travessar Tràcia per dirigir-se contra els indis, Licurg li barrà el pas i va capturar les bacants que anaven amb el déu, i els sàtirs del seu seguici. Dionís es va haver de refugiar al mar on l'acollí Tetis, la filla de Nereu. Però miraculosament, les bacants van ser alliberades de les seves cadenes, i Licurg va ser embogit per Dionís. Creient que el seu fill Driant era un cep, el va matar d'un cop de destral.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 329. ISBN 9788496061972.
* ↑ «Perseus Encyclopedia, Dryas». [Consulta: 22 desembre 2021].
* ↑ «Lycurgus | Facts, Information, and Mythology». [Consulta: 22 desembre 2021].
# El Bruguer (Sant Pere de Vilamajor)

El Bruguer és un dels set veïnats del municipi de Sant Pere de Vilamajor, juntament amb Santa Susanna de Vilamajor, el veïnat del Pla de Vilamajor, el veïnat de Canyes, les Brugueres, el Sot de l'Om i Boscassos i Vallserena. Actualment és una agrupació de diverses masies disseminades de les quals destaquen Ca l'Ambràs, Cal Grill, Can Ribetes, Can Pinós... En aquest veïnat també hi ha dos nuclis urbans compartits amb els municipis de Sant Pere de Vilamajor i Sant Antoni de Vilamajor que són Les Pungoles i Can Miret. El veïnat és travessat per la riera de Brugueres que desemboca al riu Mogent i es comunica per camins amb la Força de Vilamajor i per carretera amb els municipis de Cànoves i Samalús i Sant Antoni de Vilamajor.

## Referències

* ↑ IDESCAT
# Varese Ligure

Varese Ligure (en lígur: Vaise) és un comune (municipi) de la província de La Spezia, a la regió italiana de la Ligúria, situat uns 50 km a l'est de Gènova i uns 35 km al nord-oest de La Spezia.
Varese Ligure limita amb els municipis següents: Albareto, Borzonasca, Carro, Maissana, Ne, Sesta Godano i Tornolo.

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.

## Enllaços externs

* Web oficial (italià)
# Festes de Bòrees

Les festes de Bòrees eren un festival celebrat a l'antiga Atenes en honor de Bòrees, el deu del vent del nord. Els que participaven en la festa s'anomenaven boreasmes (grec antic: βορεασμοί).
Heròdot pensava que havia estat instituït durant les guerres mèdiques, quan els atenesos van pregar a Bòrees per mandat d'un oracle i, immediatament després, les forces navals de Xerxes van ser destruïdes per un fort vent del nord davant de la ciutat de Sèpies. Els atenesos, agraïts, van erigir un temple en el seu honor.
No obstant això, ja abans d'aquestes guerres hi havia un culte a Bòrees, vinculat a l'antiga història de l'Àtica. Es deia que Bòrees havia raptat i s'havia casat amb Oritia, filla d'Erecteu, rei d'Atenes, segons diuen Heròdot i Pausànias. No es coneixen detalls de la festa, només que se celebrava amb banquets.
Pausànias diu que a Megalòpolis es feia un festival en honor de Bòrees amb sacrificis anyals, que commemoraven l'alliberament del poder lacedemoni. També es feien cerimònies a Túrios per commemorar la destrucció d'una flota de Dionisi de Siracusa; els habitants de Túrios van adoptar el culte de Bòrees i li van dedicar un temple.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Boreasmi, Ancient Greek Festivals.
* ↑ Smith, William (ed.). «Boreasmi». A Dictionary of Greek and Roman Antiquities (1890). [Consulta: 10 febrer 2023].
# Hexura

Hexura és un gènere d'aranyes migalomorfes de la família dels mecicobòtrids (Mecicobothriidae). Es troben als Estats Units.

## Espècie

L'abril del 2016, el World Spider Catalog acceptava les següents espècies:
* Hexura picea Simon, 1884 (Espècie tipus) – EUA
* Hexura rothi Gertsch & Platnick, 1979 – EUA

## Referències

* 1 2 «Gen. Hexura Simon, 1884». World Spider Catalog. [Consulta: 11 abril 2016].
# Lisíades (poeta)

Lisíades (grec antic: Λυσιάδης, llatí: Lysiades) fou un poeta atenès. Probablement componia poemes ditiràmbics, atès que consta que va guanyar un premi en un cor de nois. El seu nom apareix al monument de Lisícrates, cosa que permet establir la seva data entorn de la 111 o 112 olimpíada (cap a l'any 335 aC).

## Referències

* ↑ 1.Lysiades a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 864
# El Real de la Jara

El Real de la Jara és una localitat de la província de Sevilla, Andalusia, Espanya. L'any 2005 tenia 1.614 habitants. La seva extensió superficial és de 160 km² i té una densitat de 10,1 hab/km². Les seves coordenades geogràfiques són 37° 57′ N, 6° 09′ O. Està situada a una altitud de 465 metres i a 80 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 1.761 | 1.752 | 1.742 | 1.706 | 1.698 | 1.655 | 1.623 | 1.599 | 1.614 |

## Enllaços externs

* El Real de la Jara Arxivat 2011-01-28 a Wayback Machine. - El Real de la Jara
# El baró Sardonicus

El baró Sardonicus (títol original en anglès: Mr. Sardonicus) és una pel·lícula de terror estatunidenca, dirigida i produïda per William Castle i estrenada el 1961. Ha estat doblada al català.

## Argument

Un home profana la tomba del seu pare per trobar-hi un bitllet de loteria que sap que està premiat. Desgraciadament per a ell, és colpit per un malefici que li deforma la cara en un horrible rictus de somriure deformat... Abans del final de la pel·lícula, el públic podia votar per escollir la sort reservada a l'heroi.

## Repartiment

* Oskar Homolka: Krull
* Ronald Lewis: Sir Robert Cargrave
* Audrey Dalton: Maude Sardonicus
* Guy Rolfe: Baron Sardonicus
* Vladimir Sokoloff: Henryk Toleslawski
* Erika Peters: Elenka
* Lorna Hanson: Anna
* William Castle: ell mateix (No surt als crèdits)

## Premis i nominacions
### Nominacions

* Premi Saturn a la millor col·lecció DVD

## Referències

* ↑ esadir.cat. El baró Sardonicus. esadir.cat.
* ↑ «Mr. Sardonicus». The New York Times.
# Festes de Gràcia

«Festes de Gràcia» té aquests significats:
* Festa Major de Gràcia, del barri de Gràcia (Barcelona)
* Festes de Gràcia (Maó), festes patronals de Maó (Menorca)
# Hexàgon

En geometria, un hexàgon correspon a qualsevol polígon de sis costats. Sovint, però, es fa servir aquest mot per denotar un hexàgon regular. Això és, un polígon de 6 costats on tots els costats i tots els angles són iguals. En aquest cas, els angles seran de 120°. El seu símbol de Schläfli és {6}. Per la seva forma serveix per designar França.

## Propietats

Donat un hexàgon regular amb un costat de longitud $a\,\!$:
La seva àrea correspon a:
    $A={\frac {3{\sqrt {3}}}{2}}a^{2}\simeq 2.59808a^{2}.$
El seu perímetre és:
    $6a\,\!$
La seva apotema és
    $a_{p}=a\cdot {\frac {\sqrt {3}}{2}}$
El seu diàmetre màxim és $2a\,\!$
El seu diàmetre mínim és: $a{\sqrt {3}}\,\!$.
Els hexàgons regulars es poden ajustar uns amb els altres (sense deixar espais) per formar tessel·lacions. La natura ens ofereix aquestes construccions de manera natural. Per exemple, en les bresques fetes per les abelles. Matemàticament, la construcció de les bresques fetes per les abelles correspon als diagrames de Voronoi construïts a partir dels vèrtexs de triangles equilàters.
No existeix cap sòlid platònic format d'hexàgons regulars. En canvi, existeixen sòlids arquimedians. Són el tetraedre truncat, l'octaedre truncat i l'icosaedre truncat (les pilotes de futbol corresponen a icosaedres truncats, tot i que degut a la pressió de l'aire i l'elasticitat del material tenen una forma més arrodonida), el cubooctaedre truncat i el icosidodecaedre truncat.
Els nombres hexagonals són un tipus de nombres (els anomenats nombres figurats) que es poden representar per un conjunt de punts formant hexàgons regulars.

## Construcció de l'hexàgon

Els hexàgon regulars es poden construir amb regle i compàs. Euclides en descriu un mètode en la proposició 15 del llibre IV dels seus Elements (300 aC). La figura en mostra la construcció.

## Referències

* ↑ Block de Behar, Lisa. Borges, the passion of an endless quotation (en anglès). SUNY Press, 2003, p.162. ISBN 0791455556.
* ↑ Sapiña, R. «Calculadora de l'àrea i perímetre d'un hexàgon regular» (en castellà). Problemas y ecuaciones. ISSN: 2659-9899 [Consulta: 20 juny 2020].
Viccionari
# Saint Charles

«Saint Charles, Saint-Charles o St. Charles» té aquests significats:
* França:
** Saint-Charles-de-Percy, municipi francès al departament de Calvados
** Saint-Charles-la-Forêt és un municipi francès al departament de Mayenne
** Saint-Charles International és una plataforma europea multimodal de transport situada a Perpinyà
* Estats Units:
** St. Charles (Dakota del Sud)
** St. Charles (Idaho)
** St. Charles (Iowa)
** St. Charles (Maryland)
** St. Charles (Kentucky)
** St. Charles (Minnesota)
** St. Charles (Missouri)
** St. Charles (Virgínia)
# Resolució 394 del Consell de Seguretat de les Nacions Unides

La Resolució 394 del Consell de Seguretat de les Nacions Unides, aprovada el 16 d'agost de 1976 després d'examinar l'aplicació de la República de les Illes Seychelles per a ser membre de les Nacions Unides, el Consell va recomanar a l'Assemblea general que la República de les Illes Seychelles fos admesa.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org Arxivat 2012-04-29 a Wayback Machine.
# Dugesia mirabilis

Dugesia mirabilis és una espècie de triclàdide dugèsid que habita l'aigua dolça de Kenya. El nom específic vol dir "bonica" en llatí i fa referència a l'aparença de l'aparell copulador en seccions.

## Referències

* ↑ Vries, E D. J. (1988). A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar. Zoological Journal of the Linnean Society. 92, 345-382.
Espècies de Dugesia :
# East Laurinburg

East Laurinburg és una població dels Estats Units a l'estat de Carolina del Nord. Segons el cens del 2000 tenia 295 habitants.

## Demografia

Segons el cens del 2000, East Laurinburg tenia 295 habitants, 124 habitatges i 81 famílies. La densitat de població era de 632,8 habitants per km².
Dels 124 habitatges en un 20,2% hi vivien nens de menys de 18 anys, en un 40,3% hi vivien parelles casades, en un 18,5% dones solteres, i en un 33,9% no eren unitats familiars. En el 31,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,99.
Per edats la població es repartia de la següent manera: un 21% tenia menys de 18 anys, un 10,2% entre 18 i 24, un 23,7% entre 25 i 44, un 25,1% de 45 a 60 i un 20% 65 anys o més.
L'edat mediana era de 43 anys. Per cada 100 dones de 18 o més anys hi havia 80,6 homes.
La renda mediana per habitatge era de 25.938 $ i la renda mediana per família de 31.875 $. Els homes tenien una renda mediana de 21.944 $ mentre que les dones 20.313 $. La renda per capita de la població era de 13.415 $. Entorn del 24,1% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Laurinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- East Laurinburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Tuğba Palazoğlu

Emine Tuğba Palazoğlu, més coneguda com a Tuğba Palazoğlu (Bolu, 4 de desembre de 1980) és una jugadora de basquet turca. Va integrar la selecció nacional de Turquia a les Olimpiades de 2012.

## Referències

* ↑ https://www.bbc.com/turkce/haberler/2012/07/120728_turkey_angola
* ↑ https://www.haberturk.com/spor/basketbol/haber/760548-potanin-perilerinden-iyi-prova
* ↑ https://www.haberturk.com/spor/olimpiyat/haber/766074-bize-gurur-verdiniz

## Enllaços externs

* Tuğba Palazoğlu a FIBA
# Henoc (fill de Caín)

En el capítol quart del llibre del Gènesi, Henoc (en hebreu חֲנוֹךְ בן-קין Hănōk ben Qayin i en àrab إدريس بن قابيل Akhanukh ibn Kabil) és el fill de Caín i pare d'Irad. També és el nom d'una ciutat fundada per Caín en honor del seu fill.
Segons una tradició apòcrifa jueva, un descendent seu anomenat Tubal-Caín va assassinar per error el seu pare Caín, el fill malvat d'Adam. Quan Tubal-Caín va dir-li-ho al seu pare Lèmec, aquest el va matar a ell. Aleshores, Hanoc va veure horroritzat com la terra s'esberlava i s'empassava el seu fill Irad, el seu net Mehuiael i el seu besnet Metuixael.

## Referències

* ↑ «4.17». A: Gènesi.
* ↑ «Enciclopèdia Jueva (en anglès)». Arxivat de l'original el 2014-12-23. [Consulta: 23 desembre 2014].
# Saint Croix

Saint Croix (en castellà: Santa Cruz; en neerlandès: Sint-Krui; en francès: Sainte-Croix; en danès: Sankt Croix) és una illa del Mar Carib i un comtat administratiu i districte dels Estats Units (Illes Verges dels Estats Units (United States Virgin Islands, USVI). És la més gran d'aquest grup d'illes (45 per 11 km). Tanmateix la capital del territori, Charlotte Amalie, es troba en una altra illa, la de Saint Thomas.

## Geografia

A l'illa hi ha dos municipis: Christiansted, amb 3.000 habitants (2004) i Frederiksted, amb 830. El total d'habitants de l'illa és de 60.000. La superfície és de 214,66 km². L'anglès i el crioll anomenat crucian són els idiomes més parlats, seguits del castellà -dels immigrants de Puerto Rico i la República Dominicana- i el crioll antillà francès.
Buck Island Reef National Monument protegeix 71 ha d'esculls al nord de Saint Croix i és un destinació popular per a capbussadors.
Saint Croix es troba a 17° 45′ N, 64° 45′ O﻿ / ﻿17.750°N,64.750°O﻿ / 17.750; -64.750: és el punt més a l'est dels Estats Units. El punt més alt és Mount Eagle de 355 m d'altitud. Els turons de l'oest reben més pluja que l'est. La pluviometria és molt variable, la mitjana és d'uns 1000 litres anuals; però la punta est és molt àrida, amb presència de molts cactus. En canvi a l'oest la vegetació és tropical humida. No hi ha ni rius permanents ni aigua subterrània. Té una planta dessaladora d'aigua i molts edificis tenen cisternes per a recollir l'aigua de pluja.

### Zones nacionals protegides

* Buck Island Reef National Monument
* Christiansted National Historic Site
* Green Cay National Wildlife Refuge
* Salt River Bay National Historical Park and Ecological Preserve
* Sandy Point National Wildlife Refuge
* Point Udall

## Referències

* Census 2000 Data for the U.S. Virgin Islands
* Districts of the United States Virgin Islands, United States Census Bureau Arxivat 2011-11-24 a Wayback Machine.
# Resolució 392 del Consell de Seguretat de les Nacions Unides

La Resolució 392 del Consell de Seguretat de les Nacions Unides, fou aprovada el 19 de juny de 1976. Després de la matança de joves negres per part de la policia de Sud-àfrica a Soweto i altres zones, el Consell va condemnar enèrgicament al govern sud-africà per les seves mesures de repressió política contra el poble africà. També va expressar el seu xoc després del "tiroteig atropellat" dels manifestants i la simpatia amb les víctimes, que estaven demostrant contra les polítiques del Partit Nacional (Sud-àfrica). La resolució també va reafirmar que "la política de l'apartheid és un delicte contra la consciència i la dignitat de la humanitat i pertorba seriosament la pau i la seguretat internacionals" que continuava desafiant les resolucions del Consell de Seguretat i de l'Assemblea General de les Nacions Unides.
La reunió va ser cridada després de Benin, Líbia, Madagascar i Tanzània van plantejar el problema en una carta al Consell. No es van donar detalls sobre la votació, a part que la resolució es va adoptar "per consens".
La resolució 392, igual que altres anteriors, va reafirmar el dret legítim de la lliure determinació del poble sud-africà.

## Referències

* ↑ Schweigman, David. The authority of the Security Council under Chapter VII of the UN Charter: legal limits and the role of the International Court of Justice. Martinus Nijhoff Publishers, 2001, p. 54. ISBN 978-90-411-1641-3.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Elià

Elià és el nom dels següents personatges:
* Lolià o Elià, emperador romà
* Elià (gal), cap de la revolta bagauda
* Casperi Elià, prefecte de la guardia pretoriana
* Claudi Elià, escriptor romà
* Elià Mecci, metge roma
* Plauti Elià cònsol de Roma
* Elià Tàctic, escriptor grec
# Lomira

Lomira és una població dels Estats Units a l'estat de Wisconsin. Segons el cens del 2000 tenia 2.233 habitants.

## Demografia

Segons el cens del 2000, Lomira tenia 2.233 habitants, 846 habitatges, i 583 famílies. La densitat de població era de 444,4 habitants per km².
Dels 846 habitatges en un 39,6% hi vivien nens de menys de 18 anys, en un 55,2% hi vivien parelles casades, en un 9,7% dones solteres, i en un 31% no eren unitats familiars. En el 25,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,3% tenia menys de 18 anys, un 9% entre 18 i 24, un 32,6% entre 25 i 44, un 16,9% de 45 a 60 i un 12,3% 65 anys o més.
L'edat mediana era de 32 anys. Per cada 100 dones de 18 o més anys hi havia 94,7 homes.
La renda mediana per habitatge era de 46.522 $ i la renda mediana per família de 52.600 $. Els homes tenien una renda mediana de 36.440 $ mentre que les dones 24.286 $. La renda per capita de la població era de 20.256 $. Aproximadament el 3,1% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lomira» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Lomira». American Fact Finder. Oficina del Cens dels Estats Units, 12-01-2010.
# Universitat de la Ciutat de Nova York

La Universitat de la Ciutat de Nova York (City University of New York o CUNY) és el sistema universitari públic de la ciutat de Nova York. És el sistema universitari urbà més gran dels Estats Units. CUNY va ser fundada el 1961 i comprèn 26 campus: onze col·legis superiors, set col·legis comunitaris, una universitat d'honor d'estudis i set institucions de postgrau. La universitat inscriu més de 275.000 estudiants i compta amb tretze guanyadors del premi Nobel i vint-i-quatre fellows MacArthur entre els seus antics alumnes.

## Referències

* ↑ «Appointment of Interim President». [Consulta: 1r novembre 2018].